^iNIWPw 
•ir 
•ir lîr""^ 
*Sr* •ir 
•ir 
ir KOMMISSIONEN FOR DE EUROPÆISKE FÆLLESSKABER 
Bruxelles, den 26.03.1996 
KOM(96) 120 endelig udg. 
Udkast til 
RÅDETS RESOLUTION 
vedrorende undervisningssoftware og multimedier inden for 
området af uddannelse og efteruddannelse 
(forelagt af Kommissionen) 

BEGRUNDELSE 
At forberede europæerne på informationssamfundet har fået en høj prioritet, og det i særlig 
grad inden for undervisningssektoren. I den forbindelse oprettede Kommissionen i marts 
1995 en Task Force forskning - industri om undervisningssoftware og multimedier, som har 
gjort det muligt at give en redegørelse for situationen, som den ser ud for øjeblikket inden 
for multimedier til undervisningsbrug, og at udarbejde et udkast til handlingsplan, som skal 
forstærke forskningsindsatsen på dette område gennem teknologisk forskning- og 
udviklingsaktioner i det fjerde rammeprogram (1994-1998), og som skal give de berørte 
brugere mulighed for at få størst muligt udbytte af de nye teknologier inden for 
uddannelserne, at forbedre europæisk forskning og styrke europæisk industris stilling på 
markedet for multimedier til undervisningsbrug. 
Denne redegørelse indeholder flere iagttagelser over situationen, som den ser ud for 
øjeblikket. 
For det første giver multimediesoftware til undervisningsbrug pædagogikken store 
muligheder, og deltagerne i undervisningssectoren er vigtige partnere for 
multimedieindustrien, men er for øjeblikket stort set uudnyttet og uorganiseret. Lærerne 
udfylder en række funktioner, som ikke kan overtages af maskinen. Lærerne udveksler 
ideer og diskuterer med deres elever. De stimulerer, evaluerer og tilpasser undervisningen. 
De analyserer og udvælger disponible midler. På den anden side viser igangværende forsøg, 
at multimedier som har den specifikke fordel, at de er interaktive, lokalt eller på afstand, 
kan bidrage med ekstra dimensioner. Multimedierne tillader en original "iscenesættelse" af 
kundskaber og skabelse af et virtuelt miljø, hvor de studerende i et vist omfang selv kan 
vurdere virkningerne af deres indsats. Kombineret med adgangen til telematiknet giver de 
mulighed for interpersonel kommunikation, et kollektivt element, som er absolut afgørende 
for læringsprocessen. Endvidere giver brugen af multimedier nye muligheder for at sikre en 
stadig større del af befolkningen adgang til et godt alment kulturelt niveau, til en solid 
erhvervsuddannelse, og det sikrer, at der sker en fornyelse af viden og kompetencer i en 
kontekst, som bliver stadig mere specialiseret og kompleks. 
En anden iagttagelse af Task Force er, at Den Europæiske Union bliver nødt til at evaluere 
de kompetencer, der er opnået på dette område, og at stimulere samarbejdet mellem alle 
dem, som i medlemsstaterne er involveret i denne udvikling. Forskning og stimulering er 
nødvendig for at kunne overføre de muligheder, som undervisningssoftware tilbyder, til 
pædagogiske fremskridt og konkrete områder. En sådan indsats bør især værre rettet mod 
en bedre koordinering af fællesskabsprogrammerne, hvad enten det drejer sig om 
forsknings- og udviklingsprogrammer, programmer vedrørende fremstilling af multi­
medieindhold eller uddannelsesprogrammer, som supplement til nationale initiativer. 
Strukturfondene samt ressourcer til transeuropæiske net kan ligeledes med fordel bidrage 
hertil. 
Af Task Forces redegørelse fremgår det ligeledes, at situationen for øjeblikket er 
kendetegnet ved et meget uensartet og ganske utilstrækkeligt udstyrsniveau med hensyn til 
multimediehardware og -software til undervisning i de forskellige skoler og 
uddannelsescentre. Der er en alvorlig risiko for, at computere i hjemmet bliver vigtigere end 
udstyret på uddannelsesstederne, hvorved børn af familier, der lever under beskedne vilkår, 
bliver ladt i stikken i forhold til den igangværende udvikling. En større adgang til nye 
informations- og uddannelsesmidler i almindelige skoler og alle andre uddannelsessteder er 
en udfordring, som må tages op, hvis man vil undgå en tvedeling af samfundet efter, hvem 
der har adgang til teknologierne. 
Disse tre hovedkonstateringer fører til fremsættelse af henstillinger på flere niveauer: 
forskning og definering af prioriteterne med henvisning til brugerne og industrien 
udformning af multimediesoftware til undervisningsbrug 
lærernes uddannelse 
infrastrukturer for udstyr og tjenester, som skal hjælpe brugere og undervisere, og 
udbrede de bedste fremgangsmåder 
En koordineret og målrettet undersøgelse af det pædagogiske miljø, som er gjort mulig 
takket være multimedier, kan give en bedre forståelse af rent didaktiske problemer, som 
opstår i forbindelse med denne udvikling, og dermed afpasse udbud og efterspørgsel. 
Der skal tages hensyn til brugernes behov ved udformningen af disse værktøjer, tjenester og 
applikationer, således at softwaren kan indrettes efter de pædagogiske processer. Elev og 
lærer skal være i centrum for udformningen af multimedieapplikationer og -tjenester. 
Oplæring af undervisere og brugere i bred betydning er vigtig. Der må tages hensyn til de 
specifikke roller, som henholdsvis lærere, elever og studerende spiller under anvendelsen af 
multimediesoftware, og ligeledes må der tænkes på, hvor afgørende lærernes grund- og 
efteruddannelse er. Ved hjælp af multimedier kan man lettere udbrede pædagogiske og 
organisatoriske nyskabelser, hvad enten det drejer sig om at udbrede nye former for 
undervisningstilrettelæggelse i institutioner, eller undervisningsmetoder på alle niveauer. 
Infrastrukturerne er altafgørende. En vigtig forudsætning for en vellykket inddragelse af 
multimedier er, at der er tilstrækkeligt og relevant multimedieudstyr til rådighed i skolen, 
på universitetet og på alle andre uddannelsessteder. Dette udstyr skal defineres ud fra det 
pædagogiske miljø, og ud fra hvilke økonomiske midler der er til rådighed. F den anledning 
må der overvejes nye ressource- og finansieringsmuligheder. Oprettelse af 
multimediecentre og fjernsupportcentre, udvikling af samarbejdsnet værker og udvikling af 
evaluerings- og demonstrationssteder danner nyttige midler til udbredelse af god praksis. 
For at disse foranstaltninger kan blive effektive, må der skabes synergi mellem alle aktører: 
undervisere, familier, lokalsamfund, institutions-, forenings- eller virksomhedsledere, 
elever, studerende og lønmodtagere, så der kan opnås generel enighed om de mål, der skal 
nås på de forskellige niveauer. Der bør indgås varige partnerskaber baseret på fleksible og 
smidige konti akter mellem skoler og virksomheder, og som kan danne grundlag for 
relationer, som er til gensidig fordel for parterne. Navnlig bør telekommu­
nikationsoperatører og leverandører af tjenester tilskyndes til at eksperimentere med 
teknologiske løsninger og nye takster i samarbejde med undervisningsmyndigheder, lærere, 
forældre og studerende. 
Der bør træffes specifikke foranstaltninger til fordel for børn og studerende, som kommer 
fra ugunstigt stillede miljøer, eller som har vanskeligheder med skolegangen, for 
handicappede eller studerende, der bor i landdistrikter, for arbejdsløse og for ansatte i små 
virksomheder. 
Inden for internationalt samarbejde kan der overvejes specifikke aktioner inden for 
eksisterende programmer samt i tilknytning til specifikke hjælpeprogrammer for landene i 
Central- og Østeuropa og middelhavslandene såvel som for tredjelande, følgende den 
erfaring, som er opnået af Phare-programmet inden for området af åben og 
fjernundervisning. 
Af artikel 126 i traktaten om oprettelse af Det Europæiske Fællesskab fremgår det, at der 
skal tilskyndes til udvikling af fjernundervisning som led i de generelle mål inden for 
samarbejde på uddannelsesområdet og under overholdelse af subsidiaritetsprincippet for så 
vidt angår undervisningsindholdet og opbygningen af uddannelsessystemerne, men der er 
ikke mulighed for at foreslå bindende retsakter. Derfor foreslår Kommissionen, at der 
vedtages en resolution, som omhandler etablering af et frugtbart og varigt samarbejde 
omkring disse spørgsmål, som er særdeles vigtigt for de europæiske uddannelsessystemers 
fremtid. Resolutionen vil også opmuntre og støtte de instanser, der er ansvarlige for 
uddannelse i medlemsstaterne, i deres indsats på dette område. Endelig tales der om en 
bedre koordinering af disse spørgsmål i overensstemmelse med henstillingerne fra Task 
Force for undervisningssoftware og multimedier. 
Rådets Resolution 
af 
vedrørende undervisningssoftware og multimedier inden for 
området af uddannelse og efteruddannelse 
RÅDET FOR DEN EUROPÆISKE UNION, 
som henviser til traktaten om oprettelse af Det Europæiske Fællesskab, og 
som henviser til beslutningen fremsat af Den europæiske Kommission, og 
som tager følgende i betragtning: 
Aktioner, som bidrager til udvikling af uddannelse af høj kvalitet, og som tilskynder 
medlemsstaterne til at samarbejde, alt imens man respekterer deres beføjelser på området; 
Rådets og Europaparlementets afgørelse 95/819/EF af 14. marts 1995 om vedtagelse af 
SOCRATES-programmet1; 
Rådets afgørelse 94/819/EF af 6. december 1994 om vedtagelse af LEONARDO DA 
VINCI-programmet2 ; 
Rådets og Europaparlementets afgørelse 95/818/EF af 14. marts 1995 om vedtagelse of 
den tredje fase af programmet "UNGDOM FOR EUROPA"3, 
Europa-Parlamentets og Rådets afgørelse 1110/94/EF af 26. april 1994 om vedtagelse af et 
rammeprogram for Det Europæiske Fællesskabs indsats inden for forskning og teknologisk 
udvikling (1994-1998), som blandt andet omhandler, hvilken forskning der skal 
igangsættes inden for informationsteknologi og telekommunikation for at imødekomme 
behov af fælles samfundsinteresse4 ; 
Kommissionens meddelelse COM(96)12 slut. vedrørende forslaget til Europaparlementets 
og Rådets beslutning om den anden tilpasning af beslutning 94/111 O/EF, vedrørende det 
fjerde rammv program for aktionerne for forskning og teknologisk udvikling og 
demonstration (1994-1998), som forudser en forøgelse af det maximale totalbeløb for 
financiel deltagelse af Fællesskabet i det fjerde rammeprogram og afsættelse af et beløb til 
aktiviteter vedrørende undervisningssoftware og multimedier, 
' EFT L 87 af 20.4.1995, s. 10 
2 EFTL340af29.12.1994, s. 8 
3 EFT L 187 af 20.4.1995, s. 1 
4 EFT L 126 af 18.5.1994, s. 1 
Rådets beslutning 94/802/EF af 23. november 1994 om vedtagelse af et særprogram for 
forskning og teknologisk udvikling inden for informationsteknologi (1994-98)5; 
Rådets beslutning 94/801/EF af 23. november 1994 om vedtagelse af et særprogram for 
forskning og teknologisk udvikling inden for telematiksystemer af almen interesse (1994-
1998)6; 
Rådets beslutning 94/915/EF af 15. december 1994 om vedtagelse af et særprogram for 
forskning og teknologisk udvikling of demonstration inden for målrettet socioøkonomisk 
forskning (1994-1998)7; 
Kommissionens meddelelse af 30.6.1995 vedrørende forslaget til Rådets beslutning og som 
vedtog et flerårigt fællesskabsprogram med formål at stimulere udviklingen af en europæisk 
industri for multimedier og fremme brugen af multimedia i det nye informationssamfund 
(INFO 2000)8; 
Rådets beslutning 95/563/EF af 10. juli 1995 vedrørende igangsættelsen af et program , 
som tilskynder udvikling og distribution af europæiske audiovisuelle værker (MEDIA II -
udvikling og distribution) 9 og Rådets beslutning 95/564/EF af 22. december 1995 
vedrørende igangsættelse af et uddannelsesprogram for faglærte i den europæiske industri 
for audiovisuelle programmer (MEDIA II - uddannelse)10, 
Rådets resolution af 4. april 1995 om "kultur og multimedier", som bekræfter blandt andet 
nødvendigheden af at lede aktioner for at støtte og udvikle det begyndende marked for 
kulturelle multimedier med respekt for den sproglige og kulturelle diversitet i Europa11, 
Kommissionens hvidbog "Vækst, Konkurrenceevne, Beskæftigelse. Udfordringer og veje 
ind i det 21. århundrede", hvori det understreges, hvor vigtig uddannelse er som katalysator 
for et samfund i forandring12; 
Kommissionens meddelelse til Rådet og Europa-Parlamentet og til Det Økonomiske og 
Sociale Udvalg og Regionsudvalget: "Europa på vej mod informationssamfundet. En 
handlingsplan"13; 
resultaterne af G7-mødet i Bruxelles den 25.-26. februar 1995 om informationssamfundet 
og navnlig henstillingerne vedrørende pilotprojekter inden for tværkulturel uddannelse; 
EFT L 334 af 22.12.1994, s. 24 
EFT L 334 af 22.12.1994, s. 1 
EFT L 361 af 31.12.1994, s. 77 
EFTC250af26.09.1995,s.4 
EFT L 321 af 30.12.1995, s. 25 
EFT L 32 laf 30.12.1995, s. 33 
EFT L C 247 af 23.09.1995 
KOM(93) 700 endelig udg., 05.12. 1993 
KOM(94) 347 endelig udg., 19.07.1994 
de potentielle muligheder, der ligger i multimedierne for tredjelande med hensyn til 
internationalt samarbejde, navnlig landene i Central- og Østeuropa, middelhavslandene og 
udviklingslandene; 
de to rapporter om konkurrenceevne fra juni og december 1995 fra det rådgivende udvalg, 
der blev tilstillet Kommissionens formand og stats- og regeringscheferne, og som vedrører 
en forbedring af den europæiske konkurrenceevne; 
rapporten fra Task Force forskning - industri om undervisningssoftware og multimedier, 
som indeholder en redegørelse for den nuværende situation med hensyn til 
undervisningssoftware og multimedier i Europa og et forslag til handlingsplan på området; 
hvidbogen "Undervise og lære. På vej mod det kognitive samfund"14, som blandt andet 
anbefaler foranstaltninger, som kan stimulere udviklingen af multimedieværktøj, der kan 
bruges til tilegnelse af ny viden: 
fælles indkaldelse af tilbud mellem de berørte fællesskabsprogrammer 
indførelse at et system til evaluering og beskrivelse af undervisningssoftware og 
europæiske produkter, der udarbejdes inden for almen uddannelse og 
erhvervsuddannelse, for at bidrage til udbredelsen af disse produkter; 
Kommissionens meddelelse om en metodologi for implementering af 
informationssamfundets applikationer og nødvendigheden af en effektiv koordinering 
mellem forskningsprogrammer og undervisningsprogrammer15; 
fordelen ved en fælles indsats ved indførelse af multimediesoftware og -faciliteter til 
undervisningsbrug på skoler og erhvervsuddannelsescentre for at: 
bidrage til at forbedre kvaliteten og effektiviteten af uddannelsessystemerne, navnlig 
ved indførelse af ny praksis og pædagogisk tilrettelæggelse 
styrke den sociale samhørighed ved at give personer og virksomheder, især i de dårligst 
stillede regioner og i små og mellemstore virksomheder, mulighed for at få adgang til 
og kunne deltage aktivt i informationssamfundet 
bevidstgøre og indføre undervisere og elever i brugen af disse nye værktøjer 
stimulere oprettelsen af varige partnerskaber mellem undervisningsinstitutioner og 
leverandører af materiel, software og tjenester for at skabe et omfattende marked for 
multimedieapplikationer og -tjenester, som virkeligt er tilpasset pædagogiske behov; 
anvendelsen af multimediesoftware og -tjenester til undervisningsbrug kræver, at 
lokalsamfunc ne, uddannelsessteder, foreninger, undervisere og virksomheder spiller en 
aktiv rolle, således at man kan afprøve og fa indført de bedste pædagogiske metoder; 
bidraget fra multimedietelematiknet til etablering af horisontal kommunikation mellem 
uddannelsessteder, undervisere og elever og verden udenfor med henblik på at skabe 
14 KOM(95) 590 endelig udg., 29. 11. 1995 
15 KOM(95) 224,ende!ig udg., 31.05.1995 
adgang til information og udveksling og give mulighed for at sammenligne pædagogiske 
ideer og erfaringer, 
noteret de opnåede resultater inden for rammerne af fællesskabsprogrammerne, ligesom 
rigdommen og diversiteten af de løbende aktioner og erfaringer opnået af medlemsstaterne i 
udvikling og udveksling af pratik vedrørende brugen af informations- og 
kommunikationsteknologier i uddannelsessystemer, 
OPFORDRER MEDLEMSSTATERNE TIL AT: 
Udbygge anvendelsen af nye informations- og kommunikationsteknologier i 
undervisningssystemerne med henblik på en tilpasning af de pædagogiske metoder, 
som lægger fuld vægt på lærernes rolle, et mere aktivt samarbejde fra de studerendes 
side, en individualisering af undervisningen, tværfaglige metoder og samarbejde 
mellem lærerne med hensyn til at definere didaktiske projekter og tage hensyn til 
specielle behov. 
Forbedre læreruddannelsen med hensyn til beherskelse af multimediesoftware og 
-tjenester og brugen heraf som værktøjer for bedre at kunne forstå deres didaktiske 
styrke. Særlig opmærksomhed bør der udvises over for analysen og forståelse af 
underviserens rolle, over for udbredelse blandt lærere af resultaterne af undersøgelser 
omkring integration af multimedier i undervisningen, over for 
bevidstgørelseskampagner om fordelene ved multimedier, over for støtte til og fremme 
af initiativer fra lærere, samt over for samarbejde mellem lærere og erhvervsliv 
omkring forsøg med multimedieprodukter og -tjenester. 
Tilskynde til forskningsaktioner for udvikling af multimediesoftware til 
undervisningsbrug i Europa, navnlig inden for partnerskaber mellem undervisere, 
forlag og virksomheder inden for multimediesektoren, som vedrører: 
- udvikling af metoder, hvorefter man kan fremstille multimediematerialer til 
undervisningsbrug 
- støttemekanismer til udvikling og tilpasning af multimediesoftware til 
undervisningsbrug, hvor lærerne inddrages ved udviklingen af disse produkter 
- definition af passende softwarelicenssystemer og udvikling af nye former for 
ressourcedeling 
- mulighed for adgang til multimediebiblioteker for uddannelsessteder med sikkerhed 
for beskyttelse af ophavsret 
- definition af kvalitets- og standardkriterier eller afpassende regler for anerkendelse, 
navnlig for at sikre synergi med multimedier, der er beregnet på hjemmemarkedet, 
og en tilfredsstillende forbrugerbeskyttelse. 
Indføre passende infrastrukturer, der kan sikre det størst mulige antal brugere adgang til 
multimediematerialer, -software og -onlinetjenester af høj kvalitet samt til den fornødne 
uddannelse og støtte. Dette kan opnås ved at inddrage disse værktøjer på de relevante 
steder, dvs. førskoleinstitutioner, primær- og sekundærskoler, universiteter, offentlige 
biblioteker, virksomheder, ressourcecentre, uddannelsescentre for unge og familier, 
foreninger, osv. Der bør udvises særlig opmærksomhed over for udvikling af centre for 
multimediesupport og over for kommunikationen mellem lærere og 
uddannelsespartnere gênerait. 
At vedtage særlige foranstaltninger med henblik på at: 
- lave forsøg med udarbejdelse og fremme af fleksible skoleformer med inddragelse 
af multimedier for at gøre dem mere effektive og øge udbredelsen heraf 
- at tilskynde til brug og adgang til multimedier i undervisningen i ugunstigt stillede 
miljøer, landdistrikter eller områder i industriel tilbagegang. 
At fremme udbredelse af de bedste pædagogiske erfaringer med brug af 
multimediesoftware og -tjenester til undervisningsbrug og ud fra disse forsøg at 
undersøge oprettelse eller udbygning af steder til demonstration og promotion heraf. 
At finde de mest effektive ledelsesmetoder for fælles aktioner mellem kulturelle 
programmer, undervisningsprogrammer og forskningsprogrammer på europæisk plan 
med hensyntagen til muligheder tilbudt af de strukturelle fonde. 
At udarbejde regelmæssige rapporter om anvendelsen af multimediesoftware i 
uddannelsessystemet. 
OPFORDRER KOMMISSIONEN TIL AT: 
Foretage en sammenlignende analyse og en opfølgning af de mest avancerede 
pilotprojekter inden for anvendelse af multimedieprodukter og -tjenester til 
undervisningsbrug i Europa og i hele verden og orientere medlemsstaterne om 
resultaterne af denne analyse. 
at tage hensyn til områderne af uddannelse og erhvervsuddannelse indenfor rammen 
af dens globale initiativer om informationssamfundet. 
At tage alle de muligheder, som multimediesoftware og -tjenester kan tilbyde, i 
betragtning, når der gennemføres aktioner i Kommissionens regi på hele 
uddannelsesområdet og det kulturelle område, herunder internationalt samarbejde især 
med landene i Central- og Østeuropa og middelhavslandene. 
At identificere og stimulere de fælles servicer, som kan udvikles på europæisk plan, 
blandt andet information om produkter og evaluering heraf, etablering af kontakter 
mellem oroducenter, brugere og ledere i uddannelsessystemerne for at sikre, at 
produkterne er af god kvalitet, og at de bruges på rette måde. 
At etablere en samordnet praksis for aktioner, der vedrører multimediesoftware til 
undervisningsbrug, inden for de forskellige relevante fællesskabsprogrammer samt 
inden for strukturfondene og initiativer til udvikling af transeuropæiske 
telekommunikationsnet, hvilket skal foregå omkring konvergerende mål og fælles 
udnyttelse af økonomiske ressourcer under overholdelse af gældende procedurer. 
At lægge særlig vægt på ydre synlighed og gennemførelse af denne samordnede praksis 
med henblik på at forbedre først og fremmest effektiviteten af uddannelsessystemerne, 
forskningen samt adgangen til arbejdsmarkedet. 
At fremme validering og udbredelse på europæisk plan af de bedste pædagogiske 
erfaringer, der er gjort med anvendelse af multimediesoftware og -tjenester ved at støtte 
sig mest mulitgt til de eksisterende strukturer på alle niveauer. 
At fremlægge en rapport inden den 31. december 1997 om de fremskridt, der er gjort, 
om forhindringer og om, hvilke aktioner der er nødvendige for at få gennemført denne 
resolution frem til år 2000. 
10 
ISSN 0254-1459 
KOM(96) 120 endelig udg. 
DOKUMENTER 
DA 16 15 
Katalognummer : CB-CO-96-130-DA-C 
ISBN 92-78-01817-1 
Kontoret for De Europæiske Fællesskabers Officielle Publikationer 
L-2985 Luxembourg 
l\